Source: http://www.legex.ro/Ordin-71-2020-165243.aspx
Timestamp: 2020-06-01 07:38:14+00:00

Document:
Ordinul 71/2020 | Legislatie gratuita
Ordin 71 2020 modifica si completeaza Ordin 179 2015
Ordinul Nr.71 din 23.04.2020
pentru modificarea şi completarea Procedurii privind verificările şi reviziile tehnice ale instalaţiilor de utilizare a gazelor naturale, aprobată prin Ordinul preşedintelui Autorităţii Naţionale de Reglementare în Domeniul Energiei nr. 179/2015
Având în vedere prevederile art. 99 lit. b) şi c) şi ale art. 1021 alin. (8) din Legea energiei electrice şi a gazelor naturale nr. 123/2012, cu modificările şi completările ulterioare,în temeiul dispoziţiilor art. 5 alin. (1) lit. c) şi alin. (5), precum şi ale art. 10 alin. (1) lit. a) şi alin. (3) lit. n) din Ordonanţa de urgenţă a Guvernului nr. 33/2007 privind organizarea şi funcţionarea Autorităţii Naţionale de Reglementare în Domeniul Energiei, aprobată cu modificări şi completări prin Legea nr. 160/2012, cu modificările şi completările ulterioare,preşedintele Autorităţii Naţionale de Reglementare în Domeniul Energiei emite prezentul ordin. Articolul IProcedura privind verificările şi reviziile tehnice ale instalaţiilor de utilizare a gazelor naturale, aprobată prin Ordinul preşedintelui Autorităţii Naţionale de Reglementare în Domeniul Energiei nr. 179/2015, publicat în Monitorul Oficial al României, Partea I, nr. 969 din 28 decembrie 2015, se modifică şi se completează după cum urmează: 1. Articolul 2 se modifică şi va avea următorul cuprins: Articolul 2
(1) Prezenta procedură se aplică instalaţiilor de utilizare a gazelor naturale, cu presiunea egală sau mai mică de 10·105 Pa (10 bar), respectiv P ≤ 10·105 Pa (10 bar).
(2) Prezenta procedură nu se aplică instalaţiilor de utilizare a gazelor naturale, cu presiunea mai mare de 10·105 Pa (10 bar), respectiv P > 10·105 Pa (10 bar). 2. La articolul 3, după alineatul (1) se introduce un nou alineat, alineatul (11), cu următorul cuprins: (11) Întreţinerea, exploatarea şi repararea instalaţiilor de utilizare a gazelor naturale revine clientului final, care răspunde pentru buna lor funcţionare. 3. După articolul 3 se introduce un nou articol, articolul 31, cu următorul cuprins: Articolul 31 Verificările sau reviziile tehnice periodice ale instalaţiilor de utilizare a gazelor naturale care expiră pe perioada stării de urgenţă sunt considerate valabile pe întreg teritoriul României, până la încetarea stării de urgenţă, urmând a fi efectuate într-un termen de 30 de zile de la data încetării stării de urgenţă. 4. La articolul 5, alineatul (4) se modifică şi va avea următorul cuprins:
(4) Conţinutul minimal al notificării prevăzute la alin. (1) este prevăzut în anexa nr. 1, care face parte integrantă din prezenta procedură. 5. La articolul 6 alineatul (9), litera a) se modifică şi va avea următorul cuprins: a)să rezulte că a fost efectuată curăţarea şi verificarea coşurilor şi canalelor de evacuare a gazelor de ardere de către personal specializat în activităţi de coşerit, respectiv personal calificat în curăţarea coşurilor de fum, cu maximum 6 luni înainte de data verificării sau reviziei tehnice a instalaţiei de utilizare; 6. La articolul 8, alineatul (1) se modifică şi va avea următorul cuprins: Articolul 8
(1) Clientul final şi/sau membrii asociaţilor de proprietari/locatari au/are obligaţia să asigure respectarea condiţiilor tehnice pentru funcţionarea în siguranţă a instalaţiei de utilizare. 7. La articolul 8, după alineatul (4) se introduce un nou alineat, alineatul (41), cu următorul cuprins: (41) Înlocuirea racordului flexibil prevăzut la alin. (4) se realizează de un OE sau o persoană fizică autorizată de ANRE, deţinător al autorizaţiei destinate racordării aparatelor consumatoare de combustibili gazoşi, tip RPFA, selectat de clientul final, în baza unui contract de prestări servicii. 8. La articolul 8, alineatul (5) se modifică şi va avea următorul cuprins:
(5) Clientul final/Membrul asociaţiei de proprietari/locatari are obligaţia să înlocuiască detectorul/detectoarele automat/ automate de gaze montat/montate la locul de consum, înaintea expirării duratei normate de utilizare a acestora, în conformitate cu prescripţiile tehnice ale producătorului. 9. La articolul 10, alineatul (6) se modifică şi va avea următorul cuprins:
(6) Montarea detectoarelor prevăzute la art. 8 alin. (2) şi (3), precum şi a electroventilelor se realizează de către OE fără a fi necesară întocmirea unei documentaţii tehnice de modificare a instalaţiei de utilizare, ci numai menţionarea acestui fapt în Fişa de evidenţă. 10. La articolul 13, alineatul (4) se modifică şi va avea următorul cuprins:
(4) OS are dreptul să sisteze alimentarea cu gaze naturale a clientului final/clienţilor finali, în următoarele situaţii:a)situaţia prevăzută la art. 10 alin. (2), până la remedierea defectelor; b)în situaţia în care există pericol de explozie şi este afectată siguranţa în exploatare a instalaţiei de utilizare a gazelor naturale, conform prevederilor art. 138 alin. (2) lit. f) din Legea energiei electrice şi gazelor naturale nr. 123/2012, cu modificările şi completările ulterioare. 11. La anexa nr. 2 punctul 5, liniuţa a treia se modifică şi va avea următorul cuprins: – să întrerupă total/parţial vehicularea gazelor naturale prin instalaţia de utilizare de la robinetul de incendiu, robinetul de contor, robinetul de secţionare sau robinetul de închidere, după caz, în situaţia în care beneficiarul nu prezintă documentele din care să rezulte că a fost efectuată curăţarea şi verificarea coşurilor şi canalelor de evacuare a gazelor de ardere de către personal specializat în activităţi de coşerit, respectiv personal calificat în curăţarea coşurilor de fum, cu maximum 6 luni înainte de data verificării sau reviziei tehnice a instalaţiei de utilizare, respectiv din care să rezulte efectuarea în termen a verificării tehnice periodice a aparatelor consumatoare de combustibili gazoşi şi/sau în situaţia în care nu sunt îndeplinite condiţiile tehnice de funcţionare în siguranţă a instalaţiei de utilizare prevăzute de reglementările tehnice aplicabile în domeniul gazelor naturale. 12. La anexa nr. 2 punctul 6 liniuţa a şasea, litera a) se modifică şi va avea următorul cuprins: a)să rezulte că a fost efectuată curăţarea şi verificarea coşurilor şi a canalelor de evacuare a gazelor de ardere, de către personal specializat în activităţi de coşerit, respectiv personal calificat în curăţarea coşurilor de fum, emise cu maximum 6 luni înainte de data verificării/reviziei tehnice a instalaţiei de utilizare a gazelor naturale; 13. La anexa nr. 4 alineatul (2) tabelul nr. 3 coloana „Operaţiuni", numărul curent 8 se modifică şi va avea următorul cuprins: Verificarea documentelor prezentate de client, din care să reiasă ca a fost efectuată curăţarea şi verificarea coşurilor şi a canalelor de evacuare a gazelor de ardere de către personal specializat în activităţi de coşerit, respectiv personal calificat în curăţarea coşurilor de fum, emise cu maximum 6 luni înainte de data verificării tehnice a instalaţiei de utilizare a gazelor naturale 14. La anexa nr. 4 alineatul (4) tabelul nr. 6, titlul coloanei trei se modifică şi va avea următorul cuprins: Documentul care atestă curăţarea şi verificarea coşurilor şi a canalelor de evacuare a gazelor de ardere 15. La anexa nr. 5 alineatul (2) tabelul nr. 3 numărul curent 8, coloana „Operaţiuni" se modifică şi va avea următorul cuprins: Verificarea documentelor prezentate de client, din care să reiasă că a fost efectuată curăţarea şi verificarea coşurilor şi a canalelor de evacuare a gazelor de ardere de către personal specializat în activităţi de coşerit, respectiv personal calificat în curăţarea coşurilor de fum operatorii economici autorizaţi, emise cu maximum 6 luni înainte de data reviziei tehnice a instalaţiei de utilizare a gazelor naturale 16. La anexa nr. 5 alineatul (5) tabelul nr. 7, titlul coloanei trei se modifică şi va avea următorul cuprins: Documentul care atestă curăţarea şi verificarea coşurilor şi a canalelor de evacuare a gazelor de ardere Articolul II
(1) Furnizorii de gaze naturale, clienţii finali, membrii asociaţiilor de proprietari/locatari, operatorii economici autorizaţi de către Autoritatea Naţională de Reglementare în Domeniul Energiei, operatorii conductelor de alimentare din amonte, operatorul de transport şi de sistem al gazelor naturale, operatorii sistemelor de distribuţie a gazelor naturale, precum şi operatorii sistemelor de distribuţie închise duc la îndeplinire dispoziţiile prezentului ordin.
(2) Persoanele fizice şi/sau juridice prevăzute la alin. (1) răspund potrivit legii pentru eventuale consecinţe apărute ca urmare a nerespectării obligaţiilor ce le revin. Articolul III Prezentul ordin se publică în Monitorul Oficial al României, Partea I.Preşedintele Autorităţii Naţionale de Reglementare în Domeniul Energiei,Dumitru Chiriţă
COMENTARII la Ordinul 71/2020
Momentan nu exista niciun comentariu la Ordinul 71 din 2020
Alte acte pe aceeaşi temă cu Ordin 71/2020
Ordin 179 2015

References: Articolul 2
 Articolul 2
 articolul 3
 articolul 3
 articolul 31
 Articolul 31
 articolul 5
 articolul 6
 articolul 8
 Articolul 8
 articolul 8
 articolul 8
 articolul 10
 articolul 13